b'\n_START_ARTICLE_\nVok\xc5\xb3 klijai\n_START_PARAGRAPH_\nVok\xc5\xb3 klijai (angl. eyelid glue; eye putty)\xc2\xa0\xe2\x80\x93 aki\xc5\xb3 kosmetin\xc4\x97 priemon\xc4\x97, naudojama Ryt\xc5\xb3 Azijoje vir\xc5\xa1utinio voko formai keisti, t. y. i\xc5\xa1 \xe2\x80\x9eviengub\xc5\xb3 vok\xc5\xb3\xe2\x80\x9c i\xc5\xa1gauti \xe2\x80\x9edvigubus vokus\xe2\x80\x9c. Tai vandenyje tirp\xc5\xabs klijai, kurie lengvai pa\xc5\xa1alinami nuo odos.\n_START_SECTION_\nIstorija\n_START_PARAGRAPH_\nJaponijoje vok\xc5\xb3 klijai pasirod\xc4\x97 XX a. 8-ojo de\xc5\xa1imtme\xc4\x8dio pabaigoje.\n_START_SECTION_\nPanaudojimas\n_START_PARAGRAPH_\n\xe2\x80\x9eDvigubi vokai\xe2\x80\x9c Ryt\xc5\xb3 Azijoje laikomi moteri\xc5\xa1ko gro\xc5\xbeio po\xc5\xbeymiu. Kai kurios moterys toki\xc4\x85 vok\xc5\xb3 form\xc4\x85 sukuria naudodamos vok\xc5\xb3 klijus. Klijai u\xc5\xbetepami ant vir\xc5\xa1utinio voko, o po to jis plastikine \xc5\xa1akute pakeliamas auk\xc5\xa1tyn ir laikomas (apie minut\xc4\x99) kol klijai sustingsta._NEWLINE__NEWLINE_Tokiu b\xc5\xabdu sukuriama ar pary\xc5\xa1kinama vir\xc5\xa1utinio voko klost\xc4\x97 (t. y., suformuojami \xe2\x80\x9edvigubi vokai\xe2\x80\x9c), d\xc4\x97l ko i\xc5\xa1ry\xc5\xa1k\xc4\x97ja blakstienos._NEWLINE_Vok\xc5\xb3 klijus naudoja ir kai kurie vyrai._NEWLINE_Vok\xc5\xb3 klijai laiko neilgai, tad po keli\xc5\xb3 valand\xc5\xb3 juos reikia u\xc5\xbetepti i\xc5\xa1 naujo. Klijai gali sukelti suerzinimus.\n_START_SECTION_\nVariantai\n_START_PARAGRAPH_\nKlijus galima pakeisti vok\xc5\xb3 lipni\xc4\x85ja juostele (angl. eyelid tape; crease tape). Tai elasti\xc5\xa1ka juostel\xc4\x97, i\xc5\xa1 kurios b\xc5\xabna i\xc5\xa1kirptos vok\xc5\xb3 formos skiautel\xc4\x97s, kurios prilipinamos prie vir\xc5\xa1utinio voko. Tinkamai tai padarius suformuojama vir\xc5\xa1utinio voko rauk\xc5\xa1l\xc4\x97. Tokios juostel\xc4\x97s turi b\xc5\xabti pakei\xc4\x8diamos po keli\xc5\xb3 valand\xc5\xb3, nes irgi neilgai laiko.'